80/372/ETY: Neuvoston päätös, tehty 26 päivänä maaliskuuta 1980, ympäristöön pääsevistä kloorifluorihiilivedyistä



Virallinen lehti nro L 090 , 03/04/1980 s. 0045 - 0045

Suomenk. erityispainos Alue 15 Nide 2 s. 0226

Kreikank. erityispainos: Luku 15 Nide 1 s. 0246

Ruotsink. erityispainos Alue 15 Nide 2 s. 0226

Espanjank. erityispainos: Luku 15 Nide 2 s. 0167

Portugalink. erityispainos: Luku 15 Nide 2 s. 0167



NEUVOSTON PÄÄTÖS, tehty 26 päivänä maaliskuuta 1980, ympäristöön pääsevistä kloorifluorihiilivedyistä (80/372/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotuksen(1), ottaa huomioon edustajakokouksen lausunnon(2), ottaa huomioon talous- ja sosiaalikomitean lausunnon(3), sekä katsoo, että Euroopan yhteisöjen neuvoston ja neuvostossa kokoontuneiden jäsenvaltioiden hallitusten edustajien 17 päivänä toukokuuta 1977 Euroopan yhteisöjen ympäristöalan politiikan ja toimintaohjelman jatkamisesta ja toteuttamisesta antamassa päätöslauselmassa(4) todetaan, että on tarpeen jatkuvasti tarkkailla kemikaalien ympäristövaikutuksia yhteisön tasolla, ympäristöön pääsevistä fluorihiilivedyistä 30 päivänä toukokuuta 1978 annetussa neuvoston päätöslauselmassa(5) todetaan, että kloorifluorihiilivetyjen otsonikerrokselle aiheuttamiin ja ultraviolettisäteilyn terveydelle aiheuttamiin vaikutuksiin liittyviä ongelmia ei voida jättää huomioimatta, jäsenvaltiot hyväksyivät kyseisen 30 päivänä toukokuuta 1978 annetun päätöslauselman mukaisesti 6 päivänä joulukuuta 1978 ympäristöön pääseviä kloorifluorihiilivetyjä koskevan yhteisen kannan esitettäväksi Münchenissä 6 - 8 päivänä joulukuuta 1978 pidetyssä kansainvälisessä kloorifluorihiilivetyjä käsittelevässä konferenssissa; kyseinen konferenssi antoi tiettyjä suosituksia, erityisesti III suosituksen, jäsenvaltioiden 6 päivänä joulukuuta 1978 hyväksymän yhteisen kannan mukaisesti ja Münchenin konferenssin III suosituksen mukaisesti olisi muutaman lähivuoden kuluessa varotoimena saavutettava päästöjä aiheuttavien kloorifluorihiilivetyjen käytön huomattava väheneminen; tällaiseen vähennykseen olisi pyrittävä erityisesti kloorifluorihiilivetyjen käyttöä aerosoleissa koskevalla politiikalla, toimenpiteitä, jotka toteutetaan vuoden 1980 ensimmäisen puoliskon aikana, tarkastellaan uudelleen saatavilla olevan tieteellisen ja taloudellisen tietämyksen perusteella ja tämän uudelleentarkastelun perusteella mahdollisesti tarpeellisiksi osoittautuvat lisätoimenpiteet toteutetaan mahdollisimman pian ja joka tapauksessa viimeistään 30 päivänä kesäkuuta 1981, ja perustamissopimuksessa ei ole määräyksiä tämän päätöksen tekemiseksi tarvittavista erityisistä toimivaltuuksista, minkä vuoksi sovelletaan 235 artiklaa, ON TEHNYT TÄMÄN PÄÄTÖKSEN: 1 artikla 1. Jäsenvaltioiden on toteutettava kaikki tarvittavat toimenpiteet sen varmistamiseksi, että niiden alueella sijaitseva teollisuus ei lisää kloorifluorihiilivetyjen F-11 (CCl3F) ja F-12 (CCl2F2) tuotantokapasiteettiaan. 2. Jäsenvaltioiden on toteutettava kaikki tarvittavat toimenpiteet sen varmistamiseksi, että niiden alueella sijaitseva teollisuus saavuttaa viimeistään 31 päivänä joulukuuta 1981 aerosolipakkausten täyttöön käytettävien kloorihiilivetyjen määrässä vähintään 30 prosentin vähennyksen vuoden 1976 tasoon verrattuna. 2 artikla Toimenpiteitä, jotka toteutetaan vuoden 1980 ensimmäisen puoliskon aikana, tarkastellaan uudelleen saatavilla olevan tieteellisen ja taloudellisen tietämyksen perusteella. Tätä varten jäsenvaltiot toimittavat komissiolle, jollei liikesalaisuuteen liittyvistä näkökohdista muuta johdu, kaikkien niiden saatavilla olevien selvitysten ja tutkimusten tulokset. Neuvosto hyväksyy komission ehdotuksesta mahdollisimman pian ja joka tapauksessa viimeistään 30 päivänä kesäkuuta 1981 sellaiset lisätoimenpiteet, jotka mahdollisesti ovat tarpeen tällaisen uudelleentarkastelun perusteella. 3 artikla Tämä päätös on osoitettu kaikille jäsenvaltioille. Tehty Brysselissä 26 päivänä maaliskuuta 1980. Neuvoston puolesta Puheenjohtaja G. MARCORA (1) EYVL N:o C 136, 31.5.1979, s. 7 (2) EYVL N:o C 4, 7.1.1980, s. 68 (3) Lausunto on annettu 21 päivänä marraskuuta 1979. (4) EYVL N:o C 139, 13.6.1977, s. 1 (5) EYVL N:o C 133, 7.6.1978, s. 1